[{"text_idx": "#000000", "text": "Kaleratzeen aurkako lanuztea Bilboko Ulibarri Euskaltegian"}, {"text_idx": "#000001", "text": "Bilboko Ulibarri euskaltegiko langileek lanuzte eta mobilizazioak egin zituzten atzo 5 kideren kaleratzea salatzeko. Egoera jendarteratzeko elkarretaratzeak egin zituzten Euskaltegiko atarian."}, {"text_idx": "#000002", "text": "Langileen eskaera kontuan hartu eta 5 lankideok berriro onar ditzala, enpresa langileriarekin bil dadila konponbide bat ateratzeko eta lana sortzen den heinean kalean dauden ez-finkoak deitzeko konpromisoa sinatzea"}, {"text_idx": "#000003", "text": "\u00abUlibarri Euskaltegiak 5 langile finko eta 14 ez-finko kale gorrian utzi ditu. Badira urteak euskaltegiak gora eta gora egin eta langileak kontratatu dituela. Aurtengo matrikulazioak behera egin du eta euskaltegiak irtenbiderik errazena hartu du euren etekinei eusteko. Langileok kontziente gara ez dagoenetik ezin daitekeela atera, eta horrexegatik, kaleratzeak onartzen ez ditugula eta lana denon artean banatzeko prest gaudela sinatu du langileen gehiengoak."}, {"text_idx": "#000005", "text": "1-. Langileen eskaera kontuan hartu eta 5 lankideok berriro onar ditzala. Beste leku batzuetan gertatu den bezala, lana banatu guztion artean. Elkartasuna da modu bakarra krisiak astintzen duen egoera honi buelta emateko. Lana banatzea da modu bakarra langabezia tasari buelta emateko, euskaltegi honetan eta leku guztietan. Lana banatu baita ondasuna banatu ere."}, {"text_idx": "#000006", "text": "2-. Enpresa langileriarekin bil dadila konponbide bat ateratzeko. Kaleratzeak bertan behera utzi eta modurik topatzea 5 kaleratutakook gure artean berriro lanean egon daitezen. Negoziazio mahaia eratu enpresaren eta langileon ordezkarion artean lana banatzeari dagozkion ezaugarriak aztertu eta aurrera eramateko."}, {"text_idx": "#000007", "text": "3-. Lana sortzen den heinean kalean dauden ez-finkoak deitzeko konpromisoa sinatzea. Euskaltegia ez da hartu duen tamainari eusteko gai. Hala ere, badakigu lana sortuko dela. Hala, eskarmentua eta formazioa duen jendea sortu du Ulibarri Euskaltegiak, gure artean zenbait urtez egon direnak hain zuzen ere. Guk bezain ondo egiten zuten lan; beraz, lana sortuko balitz (eta hala deritzogu), lan poltsa bat era dezatela gure lankide ohiak hartzeko."}, {"text_idx": "#000009", "text": "Ulibarri Euskaltegiko kaleratzeak baliogabetuak izan dira"}]